3 Yeholama+ mwanā Ahaba wabikele pa Isalela mu Samadia mu mwaka wa 18 wa Yehoshafata mulopwe wa Yuda, wabikele myaka 12.2 Wadi ulonga nyeke bibi ku meso a Yehova, ino ke pamopo bwa shandi nansha inandi, mwanda aye watalwile kikomo kikola kya Bāla kyalongele shandi.+3 Inoko walamete ku bubi bwa Yeloboame mwanā Nebata bwaalubije Isalela.+ Kafundukile’kopo.4 Ino Mesha mulopwe wa Moabu wadi kimunye wa mikōko, kadi wadi ulambula mulopwe wa Isalela twana twa mikōko 100 000 ne mikōko milume yampikwa kutendwa myoya 100 000.5 Ahaba’tu pa kufwa,+ mulopwe wa Moabu watombokela mulopwe wa Isalela.+6 Penepo Mulopwe Yeholama watamba mu dine difuku’dyo waenda ku Samadia wakongakanya Isalela ense.7 Watuma ne musapu kudi Yehoshafata mulopwe wa Yuda, kanena’mba: “Mulopwe wa Moabu wantombokela. Le usa kwenda nami tukalwe divita na Moabu?” Nandi amba: “Nsa kwenda.+ Ami ngidi pamo bwa abe. Bantu bami badi pamo bwa bantu bobe. Ne tubalwe twami pamo bwa tubalwe tobe.”+8 Kupwa waipangula’mba: “Le tusa kwenda dishinda’ka?” Nandi walondolola’mba: “Mu dishinda dya mu ntanda mutuputupu ya Edoma.”9 Kupwa mulopwe wa Isalela watamba pamo ne mulopwe wa Yuda ne mulopwe wa Edoma.+ Pobadi benda batontoloka lwendo lwa mafuku asamba-abidi, kekwadipo mema a basola ne a banyema ba nja badi bebalonda kunyuma.10 Mulopwe wa Isalela wanena’mba: “Yō, i kya bulanda! Yehova waite bano balopwe basatu mwanda’tu wa kwibapāna mu makasa a Moabu!”11 Ponkapo Yehoshafata wanena’mba: “Le kuno kekudipo mupolofeto wa Yehova amba twipangule Yehova kupityila kwadi?”+ Umo wa mu bengidi ba mulopwe wa Isalela walondolola’mba: “Kudi Edisha+ mwanā Shafata, wadi upungulwilanga Ediya+ mema ku makasa.”*12 Kupwa Yehoshafata wanena’mba: “Kinenwa kya Yehova kidi nandi.” Ebiya mulopwe wa Isalela ne Yehoshafata ne mulopwe wa Edoma batūkila kwadi.13 Edisha wanena mulopwe wa Isalela amba: “Le ndi nobe mwanda’ka?*+ Enda kudi bapolofeto ba shobe ne bapolofeto ba inobe.”+ Ino mulopwe wa Isalela wamunena’mba: “Mhm, mwanda i Yehova waita bano balopwe basatu mwanda wa kwibapāna mu makasa a Moabu.”14 Ponkapo Edisha wanena’mba: “Bine ne Yehova wa bibumbo oñingidila* byadi mūmi, shi nkyadipo ndēmekele Yehoshafata+ mulopwe wa Yuda, nkyadipo wa kukutala nansha kukuta mutyima kwine.+15 Shi ke pano ndetelei muntu omba lunsense.”*+ Yewa omba lunsense pa kushilula’tu komba, kuboko kwa Yehova kwaiya pādi.+16 Kanena’mba, “Yehova wanena namino amba: ‘Kolai mvwa mingimingi mu uno musanza,*17 mwanda Yehova wanena namino amba: “Kemusapo kumona luvula, kadi kemusapo kumona mvula; ino mu uno musanza* musa kuyula mema bā,+ musa kutoma’o banwe ne bimunanwa byenu, pamo ne banyema benu bakwabo.”’18 Inoko uno i mwanda mutyetye’tu ku meso a Yehova,+ mwanda usa ne kupāna Moabu mu makasa enu.+19 Mufwaninwe kutūta bibundi byonso bikomejibwe+ ne bibundi byonso bilumbuluke, kadi mufwaninwe kutēta mityi yonso miyampe, ne kujika masulo onso a mema, mufwaninwe ne kona na mabwe tupindi tonso tuyampe twa ntanda.”+20 Ebiya lubanga, pa kitatyi kilambulwanga kyamulambu kya miseke+ kya lubanga, mema atamba mu kitulumukila dya ku Edoma, penepa ntanda’ya yayula mema bā.21 Bene Moabu bonso baivwana amba balopwe abakanda kulwa nabo, penepo bakongakanya bana-balume bonso badi babwanya kusela byabulwi,* kadi bakemana ku mukalo.22 Abo pa kubūka lubanga futwi, dyuba dyadi dyasa pa mema, ebiya bene Moabu badi bukila bukwabo bamona mema atyila pyā bwa mashi.23 Kebanena’mba: “Ano i mashi! Na bubine balopwe abekube abo bene na bene na kipete. Shi ke pano a Moabu, katūte bintu!”+24 Abo pa kutwela mu nkambi ya Isalela, bene Isalela baimana kebatape bene Moabu, nabo bebanyema.+ Baenda’nka ne mu Moabu mwine, benda koku batapa bene Moabu.25 Babundula bibundi, kadi muntu ne muntu waela dibwe mu kapindi ne kapindi kayampe ka ntanda, badinga’mo mabwe bā; bajika masulo onso a mema,+ kadi batēta ne mityi yonso miyampe.+ Mfulo mfulō enka mumbu ya mabwe a Kile-Halesete+ yo yashele imene, ino boba belanga matopito bekijokoloka bekyonakanya.26 Mulopwe wa Moabu pa kumona’mba abamunekenya mu bulwi, wasela bana-balume 700 belumbile bipete amba bakasaule dishinda dya kokwa kwadi mulopwe wa Edoma;+ ino kebabwenyepo.27 Ponkapo wayata wandi mwana umbedi mwine wadi wa kubikala pa kyandi kyaba wamulambula bu kyamulambu kisōkwe+ pa lubumbu. Penepo bantu bafītyilwa Isalela mutyima bininge, nabo bataluka kwadi bajokela ku yabo ntanda.
bem_Latn